**נספח ב' - חובות עובד קרינה ומידע נוסף**

על-פי תקנות הבטיחות בעבודה: גהות תעסוקתית ובריאות העוסקים בקרינה מייננת, התשנ"ג-1992, ועל-פי הנחיות יחידת פיקוח סכנות קרינה מייננת-טכניון (פס"ק), הינך מתבקש/ת למלא אחר ההוראות המפורטות להלן, שהינן בבחינת חובותיו של עובד קרינה.

מידע לגבי חובתו/ה של עובד/ת קרינה ומידע נוסף בנושא

1. למלא בקפידה אחר הוראות בטיחות הקרינה המייננת, כפי שאלו מפורטות לגבי כל אזור קרינה ברחבי הטכניון-רבתי, ובהתאם להדרכות השנתיות, הניתנות על-ידי יחידת פס"ק.
2. להשתמש בכל אמצעי בטיחות הקרינה המייננת, ציוד המגן, מכשור המדידה והניטור וכן באמצעי הבקרה האישית בהתאם לעיסוקך בקרינה מייננת.
3. חל איסור מוחלט על אכילה ו/או שתייה ו/או עישון ו/או שהייה שאינה קשורה לעבודה בקרינה מייננת במקום בו מתבצעת עבודה עם חומרים רדיואקטיביים פתוחים.
4. להתייצב לכל הדרכה ו/או ריענון אליו תזומן/י על-ידי יחידת פס"ק.
5. להתייצב לבדיקות הרפואיות מטעם יחידת פס"ק במועדן ועל-פי הוראות יחידת פס"ק.
6. להודיע מיידית ליחידת פס"ק על כל תקרית ו/או תקלה ו/או אירוע ו/או תאונה ו/או כל סיכון קרינה מייננת במקום העבודה, וככל שנתגלה לך אודותיהם במהלך עבודתך בקרינה מייננת.
7. ליידע את יחידת פס"ק במידה והינך חשוף/ה במסגרת תעסוקתית לקרינה מייננת במספר מקומות עבודה.
8. לדווח ליחידת פס"ק באם ברצונך לעבוד בקרינה מייננת במעבדה שונה ממעבדת האם בה הינך עובד/ת ו/או מחוץ לגבולות הטכניון-רבתי.
9. להודיע ליחידת פס"ק אודות כל שינוי במצבך הרפואי מזה אודותיו הצהרת בבדיקת פס"ק הראשונית.
10. עובד/ת קרינה שנעדר מעבודתו, בשל מחלה ממושכת מעל ל-60 ימים רצופים, יופנה לרופא מורשה ע"י יחידת פס"ק לקבלת אישור המשך עבודתו קרינה מיינת בטרם ישוב לעבודתו בקרינה מייננת.
11. עובדת קרינה הרה מחויבת לדווח אודות הריונה בהקדם האפשרי ליחידת פס"ק.
12. עובד קרינה, שהובא לידיעתו התפתחות של ממאירות כלשהי, מחויב לדווח על כך בהקדם האפשרי ליחידת פס"ק.
13. כל תוצאות הבקרה האישית של עובדי הקרינה, לרבות תוצאות רדיוטוקסיקולוגיות, דוזימטריות ובדיקות פס"ק נרשמות בפנקס הבריאות ובתיקו האישי של כל עובד קרינה ונשמרות ביחידת פס"ק למשך 50 שנים.
14. במקרים של חריגות מכל סוג שהוא בבדיקות הרפואיות של יחידת פס"ק, הסיכום הרפואי של עובד הקרינה יועבר לעובד הקרינה דרך יחידת פס"ק ועל-פי הנחיות היחידה.
15. בסמכותה של יחידת פס"ק להשעות או להפסיק עבודה בקרינה מייננת לכל עובד קרינה על-פי שיקולים רפואיים, לפי חוות דעת של רופא תעסוקתי ייעודי, בשקלול מצבו הבריאותי של עובד הקרינה.
16. חובות אלו חלות גם על כל מי שנמצא במקום העבודה באופן סדיר לצורך עיסוקו, לימודיו או הכשרתו המקצועית.

קראתי, הבנתי ואני מתחייב לפעול בהתאם.

שם: \_\_\_\_\_\_\_\_\_\_\_\_\_ פקולטה: \_\_\_\_\_\_\_\_\_\_\_\_ נייד:\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ e -mail

תאריך: \_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_\_